Fredag aften antastede en gruppe på fem personer en mand på Odense Banegård og bad ham hilse på dem.

Det afviste manden, fordi han ikke kendte dem. Det fik de fem personer til at forfølge og overfalde ham.

Efter mødet med de fem personer tog manden bussen til Lærkeparken i Odense Nordøst.

Men de fem personer fulgte efter ham.

Da han stod af på stoppestedet ved Lærkeparken, gjorde de fem personer det samme.

Kort efter gik de til angreb på manden.

'Han blev slået i jorden, hvorefter han blev slået i ansigtet og sparket i maven,' skriver Fyns Politi i døgnrapporten.

Efter overfaldet blev offeret hjulpet af to personer.

De fem gerningsmænd stak af fra gerningsstedet.

Overfaldet fandt sted ca. klokken 21.45 fredag aften.

Ifølge offerets beskrivelse er de fem gerningsmænd af mellemøstligt udseende.

Sagen efterforskes stadig af Fyns Politi.